חיים אהרוני

חיים אהרוני הוא יזם ישראלי בתחום ההיי-טק, מומחה לאבטחת מידע, ממייסדי חברת הסייבר CYE, שהפכה בשנת 2021 לחד קרן לאחר גיוס של 120 מיליון דולר. אהרוני משמש כ-CPO, וכמשנה למנכ״ל החברה מאז היווסדה בשנת 2012.

 ביוגרפיה 
אהרוני נולד ומתגורר בישראל. הוא בעל תואר בהנדסת מערכות מידע, אותו סיים בהצטיינות, וכן מוסמך כ־Certified CISO מטעם היחידה ללימודי המשך ולימודי חוץ של הטכניון.

בשנת 2012 היה אהרוני שותף לייסוד חברת CYE (סייסק בע"מ) יחד עם ראובן ארונשוילי, מתן חן, גבי לבנברג ואייל גרינברג. החברה מתמחה בפיתוח מוצרי אבטחת סייבר מבוססי בינה מלאכותית, ומוצר הדגל שלה הוא Hyver – מערכת בינה מלאכותית למיפוי, ניתוח וניהול סיכוני סייבר ארגוניים, המספקת תמונה כוללת של מצב האיומים ומאפשרת לארגונים לתעדף ולקבל החלטות מושכלות בנוגע להשקעות באבטחת מידע.

אהרוני מוביל את אסטרטגיית המוצר של CYE ומשמש גם כמשנה למנכ"ל. במסגרת תפקידיו הוא אחראי על אפיון וחדשנות בפלטפורמות הטכנולוגיות של החברה. CYE נחשבת לאחת מחברות הסייבר הבולטות בישראל, עם לקוחות רבים מקרב חברות Fortune 500.

בשנת 2021 גייסה החברה 120 מיליון דולר מקרנות ההשקעה EQT ו־North83, מה שהפך אותה לחד קרן ישראלי.

אהרוני מעורב בהחלטות האסטרטגיות של החברה, הוא היה שותף למהלך רכישת חברת הסטארט־אפ Solvo על ידי חברת CYE בשנת 2025.

אהרוני פעיל בקידום חדשנות וטכנולוגיה בישראל, בדגש על תחום הסייבר. הוא מרבה להרצות בכנסים מקצועיים בישראל ובעולם ומלווה יזמים בתחילת דרכם.

 חיים אישיים 
אהרוני נשוי לעינת ואב לשניים.

 קישורים חיצוניים 
 אתר האינטרנט הרשמי של CYE

 הערות שוליים 

קטגוריה:מייסדי חברות תוכנה ישראלים
קטגוריה:מומחי אבטחת מידע ישראלים